als_Latn dik_Latn sag_Latn
PAN ndahet në Kuvend por jo nga koalicioni
Koalicioni PDK-AAK-NISMA ka vendosur që në mandatin e ardhshëm parlamentar të funksionojë i ndarë.
Të tri subjektet do të jenë grupe të ndara dhe kjo tashmë është konfirmuar zyrtarisht nga NISMA për Kosovën.
Burimet e Indeksonline të afërta me dy partitë tjera tregojnë se kjo ka qenë edhe marrëveshje e mëhershme që në Kuvend të veprojnë të ndarë.
Por zyrtarisht këto dy parti deklarojnë se ende nuk është vendosur për një gjë të tillë.
I kontaktuar nga Indeksonline, kandidati për deputet nga radhët e Partisë Demokratike të Kosovës, Memli Krasniqi ka bërë të ditur se një gjë e tillë pritet të vendoset në ditët e ardhshme.
“Nuk është biseduar ende për një gjë të tillë”, ka thënë shkurt Krasniqi.
Edhe zëdhënësi i AAK-së po ashtu kandidat për deputet, Muharrem Nitaj ka thënë për Indeksonline se një gjë e tillë ende nuk është diskutuar në parti.
“Është në diskrecionin e partive politike, aleate të koalicionit PAN, nëse do të vazhdojnë me grupe të ndara parlamentare, apo do të vendosin të jenë një grup parlamentar. Kjo vendoset pas certifikimit të rezultateve. Nuk ka asnjë lidhje nëse grupet parlamentare funksionojnë si të vetme në parlament, me largimin ose jo nga koalicioni. Po i shohë makineritë propagandistike se si po shpërndajnë rrena për largimin e Nismës nga PAN”, ka thënë Nitaj.
Gjithashtu Nitaj ka shtuar se e gjithë kjo nuk ka të bëjë asgjë me largim nga koalicioni.
“Më duhet t'i zhgënjej të gjithë ata, se kjo s’ka të bëjë fare me largimin nga koalicioni. PAN i ka rezultatin më të mirë, dhe atij i takon ta bëjë qeverinë. Pritni e mos u ngutni me bë pazare, sepse ka një rregull në këtë shtet. Ata që e njohin këtë shtet, duhet t'i respektojnë këto rregulla, jo sepse duan, por sepse nuk kanë zgjidhje tjetër”, ka përfunduar Nitaj.
Koalicioni PDK-AAK-NISMA, kanë arritur 33.92 përqind të votave nga gjithsej 2 mijë e 490 vendvotime sa ishin gjithsej./Indeksonline/
Mos i humb
-
Kuvendi sot voton për qeverinë e re
-
Aksident në Gllarevë, përplasen dy vetura (Foto)
-
Lista serbe pritet ta vonojë fillimin e seancës për Qeverinë
-
PDK publikon sot emrat e kandidatëve për ministra
-
Detaje për serbin e arrestuar, që kërkonte para nga kosovarët për t’i çuar jashtë vendit
-
Ja pse qyteti i Bostonit mbeti pa mbrojtjen e policisë
-
Moti për sot dhe nesër në Kosovë
-
Sejdiu: Agjenda e Beogradit po përcakton agjendën e Republikës së Kosovës
-
Një tërmet 5,3 ballë Rihter godet veriun e Japonisë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn